ยูฟ่าแชมเปียนส์ลีก นัดชิงชนะเลิศ 2025

ยูฟ่าแชมเปียนส์ลีก นัดชิงชนะเลิศ 2025 เป็นการแข่งขันนัดสุดท้ายของยูฟ่าแชมเปียนส์ลีก ฤดูกาล 2024–25 ซึ่งเป็นฤดูกาลที่ 70 ของการแข่งขันฟุตบอลสโมสรชั้นนำของยุโรปที่จัดโดยยูฟ่า และเป็นฤดูกาลที่ 33 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก การแข่งขันจะจัดขึ้นที่อัลลีอันทซ์อาเรนา ในมิวนิก ประเทศเยอรมนี ในวันที่ 31 พฤษภาคม ค.ศ. 2025 ระหว่างสโมสรปารีแซ็ง-แฌร์แม็ง จากฝรั่งเศส กับสโมสรอินเตอร์มิลาน จากอิตาลี จะถือเป็นนัดชิงชนะเลิศของยูฟ่าแชมเปียนส์ลีกครั้งแรกที่ไม่มีสโมสรจากอังกฤษ สเปน หรือเยอรมนี นับตั้งแต่ที่ปอร์ตูเอาชนะมอนาโกในยูฟ่าแชมเปียนส์ลีก ฤดูกาล 2003–04 และนี่จะเป็นนัดชิงชนะเลิศยูฟ่าแชมเปียนส์ลีกครั้งแรกที่จัดขึ้นภายใต้รูปแบบระบบสวิส
ปารีแซ็ง-แฌร์แม็ง เอาชนะในเกมนี้ไป 5–0 คว้าแชมป์ยูโรเปียนคัพสมัยแรกได้สำเร็จ โดยถือเป็นชัยชนะในรอบชิงชนะเลิศครั้งที่สองของสโมสรจากฝรั่งเศสต่อจากมาร์แซย์ในปี ค.ศ. 1993 พวกเขาทำประตูได้ห่างกันมากที่สุดในนัดชิงชนะเลิศ โดยมีเพียงเรอัลมาดริดเท่านั้นที่ทำได้ 7 ประตูเมื่อปี ค.ศ. 1960
เบื้องหลัง.
ปารีแซ็ง-แฌร์แม็งเข้าถึงนัดชิงชนะเลิศยูโรเปียนคัพ/แชมเปียนส์ลีกเป็นครั้งที่สอง และเป็นครั้งแรกนับตั้งแต่ปี 2020 เมื่อพวกเขาพ่ายให้กับไบเอิร์นมิวนิก เจ้าของสนามที่จัดการแข่งขันนัดนี้ นี่เป็นนัดชิงชนะเลิศฟุตบอลสโมสรยุโรปครั้งที่ 5 ของพวกเขา โดยก่อนหน้านี้พวกเขายังได้เข้าชิงชนะเลิศยูฟ่าคัพวินเนอร์สคัพสองครั้งติดต่อกัน สโมสรชนะด้วยสกอร์ 1–0 เหนือราพีทวีนในนัดชิงชนะเลิศเมื่อปี 1996 ก่อนที่จะมาแพ้ให้กับบาร์เซโลนาด้วยสกอร์ 1–0 ในการป้องกันแชมป์ในปีถัดมา สโมสรยังได้ลงแข่งยูฟ่าซูเปอร์คัพในปี 1996 แต่แพ้ให้กับยูเวนตุสด้วยสกอร์รวม 9–2 ปารีแซ็ง-แฌร์แม็งกำลังพยายามที่จะเป็นทีมจากฝรั่งเศสทีมที่สองที่คว้าแชมป์ยูโรเปียนคัพ/แชมเปียนส์ลีกต่อจากความสำเร็จของคู่แข่งสำคัญของพวกเขาอย่างมาร์แซย์ในปี 1993 และเป็นทีมฝรั่งเศสทีมแรกที่จะคว้าเทรเบิลแชมป์ โดยก่อนหน้านี้พวกเขาคว้าแชมป์ลีกเอิงมาครองแล้วและมีกำหนดลงเล่นชิงชนะเลิศของศึกกุปเดอฟรองส์หนึ่งสัปดาห์ก่อนเกมนัดนี้ สโมสรคว้าแชมป์ทรอเฟเดช็องปียง (ซูเปอร์คัพ) มาครองเมื่อช่วงเดือนมกราคม จึงมีโอกาสที่จะคว้าถ้วยแชมป์มาครองได้ทั้งหมด
นี่คือนัดชิงชนะเลิศฟุตบอลยุโรปครั้งที่ 13 ของอินเตอร์มิลาน และเป็นนัดชิงชนะเลิศยูโรเปียนคัพ/แชมเปียนส์ลีกครั้งที่ 7 โดยพวกเขาเอาชนะเรอัลมาดริด 3–1 ในปี 1964, เอาชนะไบฟีกา 1–0 ในบ้านในปี 1965 และเอาชนะไบเอิร์นมิวนิก 2–0 ในปี 2010 ส่งผลให้อินเตอร์คว้าเทรเบิลแชมป์ได้ในฤดูกาลนั้น นอกจากนี้ พวกเขายังแพ้เซลติก 2–1 ในปี 1967, แพ้อายักซ์ 2–0 ในปี 1972 และแพ้แมนเชสเตอร์ซิตี 1–0 ในปี 2023 ทำให้ทั้ง 3 สโมสรคว้าเทรเบิลแชมป์ได้สำเร็จ สโมสรยังเข้าชิงชนะเลิศยูฟ่าคัพ/ยูฟ่ายูโรปาลีกถึง 5 ครั้ง โดยคว้าแชมป์ได้ในปี 1991, 1994 และ 1998 รวมถึงแพ้ในปี 1997 และ 2020 พวกเขายังลงแข่งยูฟ่าซูเปอร์คัพปี 2010 โดยพ่ายต่ออัตเลติโกมาดริด 2–0 อินเตอร์มิลาน ยังเป็นทีมจากอิตาลีทีมล่าสุดที่คว้าแชมป์ยูฟ่าแชมเปียนส์ลีกมาได้ นับตั้งแต่ปี 2010 มีเพียงยูเวนตุสเท่านั้นที่เข้าถึงรอบชิงชนะเลิศยูฟ่าแชมเปียนส์ลีก โดยแพ้ในปี 2015 และ 2017 ซีโมเน อินซากี ผู้จัดการทีมตั้งเป้าที่จะคว้าแชมป์ยุโรปเป็นครั้งแรกในฐานะผู้จัดการทีมหลังจากที่สามารถเอาชนะแมนเชสเตอร์ยูไนเต็ดได้ในศึกยูฟ่าซูเปอร์คัพเมื่อปี 1999 ในฐานะผู้เล่นของลัตซีโย สำหรับแฮนริค มะคีทาเรียน กองกลางของทีม ตั้งเป้าที่จะเป็นผู้เล่นคนที่ 11 ที่สามารถคว้าแชมป์รายการใหญ่ของยุโรปได้ครบทั้งสามรายการ และเป็นคนแรกที่ทำได้กับสามสโมสรที่แตกต่างกัน ซึ่งเขาเคยคว้าแชมป์ยูฟ่ายูโรปาลีก ฤดูกาล 2016–17 กับแมนเชสเตอร์ยูไนเต็ด และแชมป์ยูฟ่ายูโรปาคอนเฟอเรนซ์ลีก ฤดูกาล 2021–22 กับโรมา
นัดชิงชนะเลิศครั้งที่ผ่านมา.
"ในตารางด้านล่างนี้, นัดชิงชนะเลิศจนถึงปี ค.ศ. 1992 เป็นในยุคยูโรเปียนคัพ และตั้งแต่ปี 1993 เป็นในยุคของยูฟ่าแชมเปียนส์ลีก."
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้ ผลของทีมที่ได้เข้าชิงชนะเลิศจะขึ้นต้นก่อน (H: เหย้า; A: เยือน)"
การแข่งขัน.
รายละเอียด.
ทีม "เจ้าบ้าน" (ในทางบริหาร) จะถูกกำหนดโดยการจับสลากเพิ่มเติมซึ่งจะจัดขึ้นหลังจากการจับสลากรอบก่อนรองชนะเลิศและรอบรองชนะเลิศ
<onlyinclude></onlyinclude>
สถิติ.
<templatestyles src="Col-begin/styles.css"/>
กิจกรรมช่วงก่อนเริ่มครึ่งแรก.
มีข่าวลือว่า วงดนตรีร็อกแนวเมทัลลิงคินพาร์ก จะทำการแสดงพักครึ่งของนัดชิงชนะเลิศยูฟ่าแชมเปียนส์ลีก 2025 วงดนตรีจากแคลิฟอร์เนียนี้ไม่ได้ทำการแสดงมาตั้งแต่ปี ค.ศ. 2017 แต่ได้กลับมาพร้อมกับนักร้องนำคนใหม่